CELEX: 42013X0824(01)
Language: lv
Date: 2013-08-24 00:00:00
Title: Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 80 – Vienoti noteikumi par lielas pasažierietilpības transportlīdzekļu sēdekļu apstiprināšanu un šo transportlīdzekļu apstiprināšanu attiecībā uz sēdekļu un to stiprinājuma vietu izturību

24.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 226/20
            
         Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 pēdējā redakcijā, kas pieejama tīmekļa vietnē
   http://www.unece.org/trans/main/wp29/wp29wgs/wp29gen/wp29fdocstts.html
   Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 80 – Vienoti noteikumi par lielas pasažierietilpības transportlīdzekļu sēdekļu apstiprināšanu un šo transportlīdzekļu apstiprināšanu attiecībā uz sēdekļu un to stiprinājuma vietu izturību
   Iekļauts viss spēkā esošais teksts līdz:
   noteikumu 03. grozījumu sērijai, kas stājās spēkā 2012. gada 26. jūlijā
   SATURS
   
               1.
            
            Darbības joma
         
               2.
            
            Definīcijas
         
               3.
            
            Apstiprinājuma pieteikums
         
               4.
            
            Apstiprinājums
         
               5.
            
            Prasības sēdekļiem
         
               6.
            
            Prasības transportlīdzekļa tipa sēdekļu stiprinājumu vietām
         
               7.
            
            Prasības sēdekļu uzstādīšanai transportlīdzekļa tipā
         
               8.
            
            Ražošanas atbilstība
         
               9.
            
            Sankcijas par ražošanas neatbilstību
         
               10.
            
            Sēdekļa tipa un/vai transportlīdzekļa tipa apstiprinājuma grozījumi un apstiprinājuma paplašināšana
         
               11.
            
            Pilnīga ražošanas izbeigšana
         
               12.
            
            Pārejas noteikumi
         
               13.
            
            Par apstiprināšanas testu veikšanu atbildīgo tehnisko dienestu un tipa apstiprināšanas iestāžu nosaukumi un adreses
         PAPILDINĀJUMI
   
               1.
            
            Testa procedūras sēdekļiem atbilstoši 5. punktam un/vai stiprinājumu vietām atbilstoši 6.1.2. punktam, un/vai uz sāniem vērstu sēdekļu uzstādīšanai atbilstoši 7. papildinājuma 3. punktam
         
               2.
            
            Transportlīdzekļa stiprinājuma vietu testa procedūra, piemērojot 6.1.1. punktu
         
               3.
            
            Veicamie mērījumi
         
               4.
            
            Pieņemamības kritēriju noteikšana
         
               5.
            
            Statiskā testa prasības un procedūra
         
               6.
            
            Sēdekļa atzveltnes aizmugurējās daļas enerģijas absorbcijas parametri
         
               7.
            
            Prasības attiecībā uz pasažieru aizsardzību uz sāniem vērstos sēdekļos saskaņā ar 7.4.4. punktu
         PIELIKUMI
   
               1.
            
            Paziņojums par sēdekļa tipa vai tipu apstiprinājuma piešķiršanu, atteikumu, paplašināšanu, atsaukšanu vai ražošanas pilnīgu izbeigšanu attiecībā uz tā (to) stiprību saskaņā ar Noteikumiem Nr. 80
         
               2.
            
            Paziņojums par transportlīdzekļa tipa apstiprinājuma piešķiršanu, atteikumu, paplašināšanu, atsaukšanu vai ražošanas pilnīgu izbeigšanu attiecībā uz sēdekļu stiprinājumu vietu stiprību saskaņā ar Noteikumiem Nr. 80
         
               3.
            
            Apstiprinājuma marķējuma izkārtojums
         
               4.
            
            H punkta un rumpja faktiskā leņķa noteikšanas procedūra mehānisko transportlīdzekļu sēdvietām
         1.   DARBĪBAS JOMA
   
               1.1.
            
            
               Šie noteikumi attiecas uz:
               
                           a)
                        
                        
                           uz priekšu vērstu pasažieru sēdekļu uzstādīšanu II, III un B (1) klases M2 un M3 kategorijas transportlīdzekļos;
                        
                     
                           b)
                        
                        
                           II, III un B (1) klases M2 un M3 kategorijas transportlīdzekļiem attiecībā uz to pasažieru sēdekļu stiprinājumu vietām un sēdekļu uzstādīšanu;
                        
                     
                           c)
                        
                        
                           tie neattiecas uz sēdekļiem, kas vērsti uz aizmuguri, vai šādiem sēdekļiem uzstādītiem pagalvjiem.
                        
                     
         
               1.2.
            
            
               Pēc ražotāja pieprasījuma M2
                   (1) kategorijas transportlīdzekļus, kas apstiprināti atbilstoši Noteikumiem Nr. 17, uzskata par atbilstošiem šo noteikumu prasībām.
            
         
               1.3.
            
            
               Transportlīdzekļus, kuros attiecībā uz dažiem sēdekļiem izmanto Noteikumu Nr. 14 7.4. punktā paredzēto atkāpi, apstiprina saskaņā ar šiem noteikumiem.
            
         
               1.4.
            
            
               Uz sāniem vērstus sēdekļus ir aizliegts ierīkot M2 (II, III un B klase) un M3 (II, III un B klase) kategorijas transportlīdzekļos.
            
         
               1.5.
            
            
               Pēc ražotāja pieprasījuma un saskaņojot to ar tehnisko dienestu, kā arī nolīguma puses tipa apstiprināšanas iestādi, apstiprinājumu uz sāniem vērstiem sēdekļiem drīkst piešķirt M3 (III vai B klase) kategorijas transportlīdzekļiem, kuru tehniski pieļaujamā maksimālā pilnā masa pārsniedz 10 tonnas, ja šie uz sāniem vērstie sēdekļi ir sagrupēti transportlīdzekļa aizmugurē un veido integrētu salonu ar līdz 10 sēdekļiem. Šādus uz sāniem vērstus sēdekļus aprīko vismaz ar pagalvjiem un divpunktu drošības jostām ar spriegotāju, kuru tips ir apstiprināts saskaņā ar Noteikumiem Nr. 16. Turklāt drošības jostu stiprinājumu vietas atbilst Noteikumos Nr. 14 noteiktajām prasībām attiecībā uz izmēriem un izturību. Tomēr ņem vērā, ka sēdeklis ir vērsts uz sāniem, nevis uz priekšu un ka testu un pārbaudes, pamatojoties uz to, neatceļ. Paziņojumā (2. pielikums) iekļauj piezīmi, kurā norāda, ka uz sāniem vērsti sēdekļi ir atļauti saskaņā ar šo punktu. Šādus apstiprinājumus vairs nepiešķir no 2014. gada 1. novembra vai no dienas, kad pieņem vienotus noteikumus par uz sāniem vērstu sēdekļu testiem (t. i., šos noteikumus), kā arī noteikumus par šādiem sēdekļiem attiecībā uz drošības jostu stiprināšanas vietām (t. i., Noteikumus Nr. 14) un noteikumus par ar drošības jostām aprīkotiem transportlīdzekļiem (t. i., Noteikumus Nr. 16), atkarībā no tā, kurš datums ir agrāk.
            
         
               1.6.
            
            
               Noteikumu 1.4. punkts neattiecas uz neatliekamās medicīniskās palīdzības transportlīdzekļiem un transportlīdzekļiem, kas paredzēti bruņoto spēku, civilās aizsardzības dienestu, ugunsdzēsības dienestu un sabiedriskās kārtības uzturēšanas dienestu vajadzībām.
            
         
               1.7.
            
            
               Noteikumu 1.4. punkts neattiecas uz M3 kategorijas (II, III un B klase) transportlīdzekļiem ar uz sāniem vērstiem sēdekļiem, kuru tehniski pieļaujamā maksimālā pilnā masa pārsniedz 10 tonnas, ja tiek izpildītas 7.4. punktā noteiktās prasības.
            
         2.   DEFINĪCIJAS
   Šajos noteikumos lieto šādas definīcijas:
   
               2.1.
            
            
               “Sēdekļa apstiprinājums” ir sēdekļa tipa kā sastāvdaļas stiprības un atzveltņu konstrukcijas apstiprinājums attiecībā uz to cilvēku aizsardzību, kuri sēž uz priekšu vērstos sēdekļos.
            
         
               2.2.
            
            
               “Transportlīdzekļa apstiprinājums” ir transportlīdzekļa tipa apstiprinājums, kas attiecas uz to transportlīdzekļa konstrukcijas daļu stiprību, pie kurām jāstiprina sēdekļi, un uz sēdekļu uzstādīšanu.
            
         
               2.3.
            
            
               “Sēdekļa tips” ir sēdekļi, kuriem būtiski neatšķiras šādi raksturlielumi, kas var ietekmēt to stiprību un varbūtību radīt savainojumus:
               
                           2.3.1.
                        
                        
                           slodzi nesošo daļu uzbūve, forma, izmēri un materiāli;
                        
                     
                           2.3.2.
                        
                        
                           sēdekļa atzveltnes regulēšanas un fiksēšanas sistēmas tipi un izmēri;
                        
                     
                           2.3.3.
                        
                        
                           stiprinājumu vietu un balstu (piemēram, kāju) izmēri, uzbūve un materiāli.
                        
                     
         
               2.4.
            
            
               “Transportlīdzekļa tips” ir transportlīdzekļi, kuriem būtiski neatšķiras:
               
                           2.4.1.
                        
                        
                           konstruktīvās īpatnības, uz ko attiecas šie noteikumi; un
                        
                     
                           2.4.2.
                        
                        
                           sēdekļu tips vai tipi, kam ir tipa apstiprinājums un kas uzstādīti transportlīdzeklī (ja tādi uzstādīti).
                        
                     
         
               2.5.
            
            
               “Sēdeklis” ir konstrukcija, tostarp tās apdare un stiprinājuma savienotājelementi, kas paredzēta stiprināšanai pie transportlīdzekļa konstrukcijas un viena pieaugušā vai vairāku pieaugušo sēdēšanai. Atkarībā no tā novietojuma ir šādi sēdekļi:
               
                           2.5.1.
                        
                        
                           “uz priekšu vērsts sēdeklis” ir sēdeklis, ko var izmantot, transportlīdzeklim pārvietojoties, un kas ir vērsts uz transportlīdzekļa priekšpusi tādējādi, ka sēdekļa vertikālā simetrijas plakne ar transportlīdzekļa vertikālo simetrijas plakni veido leņķi, kas mazāks par + 10° vai – 10°;
                        
                     
                           2.5.2.
                        
                        
                           “uz aizmuguri vērsts sēdeklis” ir sēdeklis, ko var izmantot, transportlīdzeklim pārvietojoties, un kas ir vērsts uz transportlīdzekļa aizmuguri tādējādi, ka sēdekļa vertikālā simetrijas plakne ar transportlīdzekļa vertikālo simetrijas plakni veido leņķi, kas mazāks par + 10° vai – 10°;
                        
                     
                           2.5.3.
                        
                        
                           “uz sāniem vērsts sēdeklis” ir sēdeklis, ko var izmantot, transportlīdzeklim pārvietojoties, un kas ir vērsts uz transportlīdzekļa sāniem tādējādi, ka sēdekļa vertikālā simetrijas plakne veido 90° (± 10°) leņķi attiecībā pret transportlīdzekļa vertikālo simetrijas plakni.
                        
                     
         
               2.6.
            
            
               “Atsevišķs sēdeklis” ir sēdeklis, kas projektēts un izgatavots tā, lai kalpotu par sēdvietu vienam pasažierim.
            
         
               2.7.
            
            
               “Divvietīgs sēdeklis” ir sēdeklis, kas projektēts un izgatavots tā, lai kalpotu par sēdvietu diviem blakus sēdošiem pasažieriem; divus sēdekļus, kuri atrodas viens otram blakus un nav savstarpēji savienoti, uzskata par diviem atsevišķiem sēdekļiem.
            
         
               2.8.
            
            
               “Sēdekļu rinda” ir sēdeklis, kas projektēts un izgatavots tā, lai kalpotu par sēdvietu trim vai vairākiem blakus sēdošiem pasažieriem; vairākus atsevišķus vai divvietīgus sēdekļus, kuri novietoti cits citam blakus, neuzskata par sēdekļu rindu.
            
         
               2.9.
            
            
               “Sēdekļa spilvens” ir sēdekļa tā daļa, kas novietota gandrīz horizontāli un paredzēta sēdoša pasažiera balstīšanai.
            
         
               2.10.
            
            
               “Atzveltne” ir sēdekļa tā daļa, kas ir gandrīz vertikāla un paredzēta, lai balstītu pasažiera muguru, plecus un, iespējams, galvu.
            
         
               2.11.
            
            
               “Regulēšanas sistēma” ir ierīce, ar ko sēdekli vai tā daļas var noregulēt stāvoklī, kas piemērots sēdošajam cilvēkam.
            
         
               2.12.
            
            
               “Pārvietošanas sistēma” ir ierīce, ar kuru sēdekli vai kādu tā daļu var pārvietot šķērsām vai gareniski bez fiksētas sēdekļa vai kādas tā daļas starppozīcijas, lai pasažieriem atvieglotu piekļuvi.
            
         
               2.13.
            
            
               “Fiksēšanas sistēma” ir ierīce, kas nodrošina sēdekļa un tā daļu noturēšanu lietošanas stāvoklī.
            
         
               2.14.
            
            
               “Stiprinājuma vieta” ir transportlīdzekļa grīdas vai virsbūves daļa, pie kuras var piestiprināt sēdekli.
            
         
               2.15.
            
            
               “Stiprinājuma savienotājelementi” ir skrūves vai citas sastāvdaļas, ar ko sēdekli piestiprina pie transportlīdzekļa.
            
         
               2.16.
            
            
               “Vagonete” ir testa iekārta, kas izgatavota un ko izmanto dinamiskai tādu ceļu satiksmes negadījumu imitācijai, kuros notiek frontāla sadursme.
            
         
               2.17.
            
            
               “Papildu sēdeklis” ir manekenam paredzēts sēdeklis, ko uzstāda uz vagonetes aiz testējamā sēdekļa. Šā sēdekļa raksturlielumi ir tādi kā sēdeklim, ko transportlīdzeklī izmanto aiz testējamā sēdekļa.
            
         
               2.18.
            
            
               “Atskaites plakne” ir plakne, kurā atrodas manekena papēžu saskares punkti un kuru izmanto, lai noteiktu H punktu un rumpja faktisko leņķi mehānisko transportlīdzekļu sēdvietai atbilstoši 4. pielikuma norādījumiem.
            
         
               2.19.
            
            
               “Atskaites augstums” ir sēdekļa augšas augstums virs atskaites plaknes.
            
         
               2.20.
            
            
               “Manekens” ir manekens, kas atbilst HYBRID II vai III specifikācijai (2) uz priekšu vērstiem sēdekļiem; vai manekens, kas atbilst sānu trieciena manekena specifikācijām saskaņā ar Noteikumu Nr. 95 6. pielikumu par uz sāniem vērstiem sēdekļiem.
            
         
               2.21.
            
            
               “Atskaites zona” ir telpa starp divām vertikālām garenvirziena plaknēm garenvirzienā, starp kurām ir 400 mm atstarpe un kuras ir simetriskas attiecībā pret H punktu; šo telpu definē Noteikumu Nr. 21 1. pielikumā aprakstītās belzeņa iekārtas rotācija no vertikāla stāvokļa uz horizontālu. Iekārtu novieto, kā aprakstīts minētajā Noteikumu Nr. 21 pielikumā, un iestata tā, lai maksimālais garums būtu 840 mm un minimālais – 736 mm, attiecīgi ierobežojot minēto telpu.
            
         
               2.22.
            
            
               “Trīspunktu josta” šajos noteikumos ir arī jostas ar vairāk nekā trim stiprinājuma punktiem.
            
         
               2.23.
            
            
               “Attālums starp sēdekļiem”, ja sēdekļi ir vērsti vienā virzienā, ir attālums starp sēdekļa atzveltnes priekšpusi un tam priekšā novietota sēdekļa atzveltnes aizmuguri, ko mēra horizontāli 620 mm augstumā virs grīdas.
            
         3.   APSTIPRINĀJUMA PIETEIKUMS
   
               3.1.
            
            
               Sēdekļa apstiprinājuma pieteikumu iesniedz sēdekļu ražotājs vai tā pienācīgi pilnvarots pārstāvis.
            
         
               3.2.
            
            
               Transportlīdzekļa apstiprinājuma pieteikumu iesniedz transportlīdzekļa ražotājs vai tā pienācīgi pilnvarotais pārstāvis.
            
         
               3.3.
            
            
               Sēdekļa vai transportlīdzekļa apstiprinājuma pieteikumam pievieno šādus dokumentus trīs eksemplāros, norādot šādu informāciju:
               
                           3.3.1.
                        
                        
                           sēdekļa apstiprinājumam:
                           
                                       3.3.1.1.
                                    
                                    
                                       detalizētu aprakstu par sēdekli, tā stiprinājuma savienotājelementiem un regulēšanas, pārvietošanas un fiksēšanas sistēmām;
                                    
                                 
                                       3.3.1.2.
                                    
                                    
                                       pietiekami detalizētus sēdekļa, tā stiprinājuma savienotājelementu un regulēšanas, pārvietošanas un fiksēšanas sistēmu rasējumus atbilstošā mērogā;
                                    
                                 
                     
                           3.3.2.
                        
                        
                           transportlīdzekļa apstiprinājumam:
                           
                                       3.3.2.1.
                                    
                                    
                                       to transportlīdzekļa konstrukcijas daļu detalizētu aprakstu, kuras izmanto kā stiprinājumu vietas;
                                    
                                 
                                       3.3.2.2.
                                    
                                    
                                       atbilstošā mērogā un pietiekami detalizētus to transportlīdzekļa daļu rasējumus, kuras izmanto kā stiprinājumu vietas.
                                    
                                 
                     
         
               3.4.
            
            
               Tehniskajam dienestam, kas atbildīgs par tipa apstiprinājuma testiem, iesniedz:
               
                           3.4.1.
                        
                        
                           sēdekļu apstiprinājumam – divus apstiprināmā tipa sēdekļu paraugus;
                        
                     
                           3.4.2.
                        
                        
                           transportlīdzekļa apstiprinājumam – transportlīdzekļa konstrukcijas daļu.
                        
                     
         4.   APSTIPRINĀJUMS
   
               4.1.
            
            
               Sēdekļa tipam piešķir apstiprinājumu, ja saskaņā ar šiem noteikumiem apstiprinājumam iesniegtais sēdeklis atbilst attiecīgajām prasībām, kas noteiktas 5. punktā.
            
         
               4.2.
            
            
               Transportlīdzekļa tipam piešķir apstiprinājumu, ja saskaņā ar šiem noteikumiem apstiprinājumam iesniegtais transportlīdzeklis atbilst attiecīgajām prasībām, kas noteiktas 6. un 7. punktā.
            
         
               4.3.
            
            
               Katram apstiprinātajam tipam piešķir apstiprinājuma numuru. Tā pirmie divi cipari (pašlaik 03, atbilstīgi 03. grozījumu sērijai) norāda grozījumu sēriju, kura ietver jaunākos būtiskākos tehniskos grozījumus, kas šajos noteikumos izdarīti uz apstiprinājuma izsniegšanas brīdi. Viena un tā pati nolīguma puse nepiešķir tādu pašu numuru citam sēdekļu tipam vai transportlīdzekļa tipam.
            
         
               4.4.
            
            
               Paziņojumu par sēdekļa tipa un/vai transportlīdzekļa tipa apstiprinājumu, apstiprinājuma paplašinājumu vai apstiprinājuma atteikumu saskaņā ar šiem noteikumiem nosūta 1958. gada nolīguma pusēm, kuras piemēro šos noteikumus, izmantojot veidlapu, kuras paraugs dots šo noteikumu 1. pielikumā un/vai 2. pielikumā.
            
         
               4.5.
            
            
               Katram sēdeklim, kas atbilst sēdekļa tipam, kurš apstiprināts saskaņā ar šiem noteikumiem, un katram transportlīdzeklim, kas atbilst transportlīdzekļa tipam, kurš apstiprināts saskaņā ar šiem noteikumiem, skaidri redzamā un viegli pieejamā vietā piestiprina starptautisku apstiprinājuma marķējumu, kuru veido:
               
                           4.5.1.
                        
                        
                           aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (3);
                        
                     
                           4.5.2.
                        
                        
                           pa labi no 4.5.1. punktā noteiktā apļa – šo noteikumu numurs, pēc tā burts “R”, domuzīme un apstiprinājuma numurs.
                        
                     
         
               4.6.
            
            
               Apstiprinājuma marķējums ir skaidri salasāms un neizdzēšams.
            
         
               4.7.
            
            
               Apstiprinājuma marķējumu izvieto attiecīgi uz sēdekļa vai sēdekļiem, vai ražotāja piestiprinātas datu plāksnes tuvumā vai uz tās.
            
         
               4.8.
            
            
               Apstiprinājuma marķējumu izkārtojuma paraugi ir doti 3. pielikumā.
            
         5.   PRASĪBAS SĒDEKĻIEM
   
               5.1.
            
            
               Uz visu tipu uz priekšu vērstiem sēdekļiem pēc ražotāja pieprasījuma attiecas testa prasības, kas noteiktas vai nu 1. papildinājumā (dinamisks tests), vai arī 5. un 6. papildinājumā (statisks tests).
            
         
               5.2.
            
            
               Testus, kurus sēdekļa tips ir izturējis, reģistrē paziņojumā par sēdekļa tipa apstiprinājuma piešķiršanu atbilstoši 1. pielikumā dotajam paraugam.
            
         
               5.3.
            
            
               Ikvienā ierīkotā regulēšanas vai pārvietošanas sistēmā ir ietverta fiksēšanas sistēma, kurai jādarbojas automātiski.
            
         
               5.4.
            
            
               Pēc testa regulēšanas un fiksēšanas sistēmai nav jābūt pilnīgā darba kārtībā.
            
         
               5.5.
            
            
               Pagalvi uzstāda visiem malējiem priekšējiem sēdekļiem visos M2 kategorijas transportlīdzekļos, kuru maksimālā masa nepārsniedz 3 500 kg. Šāds pagalvis atbilst Noteikumu Nr. 25 prasībām, kuros grozījumi izdarīti ar 03. grozījumu sēriju.
            
         6.   PRASĪBAS TRANSPORTLĪDZEKĻA TIPA SĒDEKĻU STIPRINĀJUMU VIETĀM
   
               6.1.
            
            
               Transportlīdzekļa sēdekļu stiprinājumu vietas spēj izturēt:
               
                           6.1.1.
                        
                        
                           vai nu testu, kas aprakstīts 2. papildinājumā;
                        
                     
                           6.1.2.
                        
                        
                           vai arī, ja sēdeklis ir uzstādīts uz testējamās transportlīdzekļa konstrukcijas daļas, testus, kas noteikti 1. papildinājumā. Sēdeklim nav jābūt apstiprinātam sēdeklim, ja tas atbilst iepriekš minētā papildinājuma 3.2.1. punkta prasībām.
                        
                     
         
               6.2.
            
            
               Stiprinājuma vietas vai apkārtējās zonas paliekoša deformācija, ieskaitot lūzumu, ir pieļaujama, ja noteiktais spēks ir izturēts visu noteikto laiku.
            
         
               6.3.
            
            
               Ja transportlīdzeklim ir vairāk nekā viena tipa stiprinājumu vietas, tad, lai apstiprinātu transportlīdzekli, testē visus stiprinājumu vietu variantus.
            
         
               6.4.
            
            
               Ir atļauts izmantot vienu testu, lai vienlaikus apstiprinātu sēdekli un transportlīdzekli.
            
         
               6.5.
            
            
               M3 kategorijas transportlīdzekļiem sēdekļu stiprinājumu vietas uzskata par atbilstīgām 6.1. un 6.2. punkta prasībām, ja attiecīgo sēdvietu drošības jostu stiprinājumu vietas atrodas tieši uz uzstādāmajiem sēdekļiem un ja šīs jostu stiprinājumu vietas atbilst Noteikumu Nr. 14 prasībām, attiecīgos gadījumos piemērojot šo noteikumu 7.4. punktā paredzēto atkāpi.
            
         7.   PRASĪBAS SĒDEKĻU UZSTĀDĪŠANAI TRANSPORTLĪDZEKĻA TIPĀ
   
               7.1.
            
            
               Visus uzstādītos, uz priekšu vērstos sēdekļus apstiprina atbilstīgi šo noteikumu 5. punkta prasībām un šādiem nosacījumiem:
               
                           7.1.1.
                        
                        
                           sēdekļa atskaites augstums ir vismaz 1 m; un
                        
                     
                           7.1.2.
                        
                        
                           tieši aizmugurē uzstādīta sēdekļa H punkts atrodas mazāk nekā 72 mm augstāk par attiecīgā sēdekļa H punktu vai, ja aizmugurē uzstādīta sēdekļa H punkts atrodas vairāk nekā 72 mm augstāk, tad sēdekli testē un apstiprina uzstādīšanai šādā stāvoklī.
                        
                     
         
               7.2.
            
            
               Apstiprinot atbilstīgi 1. papildinājumam, piemēro 1. un 2. testu, izņemot šādus gadījumus:
               
                           7.2.1.
                        
                        
                           nepiemēro 1. testu, ja sēdekļa aizmugurē nevar ietriekties nepiesprādzējies pasažieris (t. i., tieši aiz testējamā sēdekļa nav uz priekšu vai sāniem vērsta sēdekļa);
                        
                     
                           7.2.2.
                        
                        
                           nepiemēro 2. testu:
                           
                                       7.2.2.1.
                                    
                                    
                                       ja sēdekļa aizmugurē nevar ietriekties piesprādzējies pasažieris; vai
                                    
                                 
                                       7.2.2.2.
                                    
                                    
                                       ja aizmugurē esošais sēdeklis ir ar trīspunktu jostu aprīkots uz priekšu vērsts sēdeklis ar stiprinājumu vietām, kas pilnībā atbilst Noteikumu Nr. 14 prasībām (bez atkāpes); vai
                                    
                                 
                                       7.2.2.3.
                                    
                                    
                                       ja sēdeklis atbilst šo noteikumu 6. papildinājuma prasībām.
                                    
                                 
                     
         
               7.3.
            
            
               Apstiprinot atbilstīgi 5. un 6. papildinājumam, piemēro visus testus, izņemot šādus gadījumus:
               
                           7.3.1.
                        
                        
                           nepiemēro 5. papildinājumā noteikto testu, ja sēdekļa aizmugurē nevar ietriekties nepiesprādzējies pasažieris (t. i., ja tieši aiz testējamā sēdekļa nav uz priekšu vai sāniem vērsta sēdekļa);
                        
                     
                           7.3.2.
                        
                        
                           Nepiemēro testu, kas noteikts 6. papildinājumā:
                           
                                       7.3.2.1.
                                    
                                    
                                       ja sēdekļa aizmugurē nevar ietriekties piesprādzējies pasažieris; vai
                                    
                                 
                                       7.3.2.2.
                                    
                                    
                                       ja aizmugurē esošais sēdeklis ir ar trīspunktu jostu aprīkots uz priekšu vērsts sēdeklis ar stiprinājumu vietām, kas pilnībā atbilst Noteikumu Nr. 14 prasībām (bez atkāpes).
                                    
                                 
                     
         
               7.4.
            
            
               Uz sāniem vērstu sēdekļu uzstādīšanai piemēro šādus nosacījumus:
               
                           7.4.1.
                        
                        
                           sēdekļa atskaites augstums ir vismaz 1 m;
                        
                     
                           7.4.2.
                        
                        
                           plakne caur blakusesošu, uz sāniem vērstu sēdekļu H punktiem ir paralēla atskaites plaknei;
                        
                     
                           7.4.3.
                        
                        
                           horizontālais attālums starp H punktu līniju starp diviem blakusesošiem, uz sāniem vērstiem sēdekļiem nepārsniedz 725 mm un nav mazāks par 450 mm, šo attālumu mērot horizontāli starp vertikālajām garenvirziena plaknēm, kas iet caur šo sēdvietu centriem (sk. 7. papildinājuma 1. attēlu); un
                        
                     
                           7.4.4.
                        
                        
                           pasažierus uz sāniem vērstos sēdekļos aizsargā transportlīdzekļa daļa (piemēram, šķērssiena, siena vai uz priekšu vērsta sēdekļa atzveltne), kas atrodas pirms priekšējā uz sāniem vērstā sēdekļa. Šī transportlīdzekļa daļa atbilst 7. papildinājuma noteikumiem.
                        
                     
         8.   RAŽOŠANAS ATBILSTĪBA
   Ražošanas atbilstības nodrošināšanas procedūras atbilst nolīguma 2. papildinājumā (E/ECE/324-E/ECE/TRANS/505/Rev.2) izklāstītajām procedūrām, ievērojot šādas prasības:
   
               8.1.
            
            
               sēdekļi un/vai transportlīdzekļi, kas apstiprināti atbilstīgi šiem noteikumiem, ir ražoti tā, lai tie atbilstu tipam, kas apstiprināts, ievērojot prasības, kas noteiktas iepriekš 5., 6. un 7. punktā;
            
         
               8.2.
            
            
               lai pārbaudītu, vai 8.1. punkta prasības ir izpildītas, veic piemērotas ražošanas pārbaudes. Šajā gadījumā piemērota pārbaude nozīmē pārbaudīt ražojuma izmērus, kā arī pārliecināties par to, ka pastāv procedūras efektīvai ražojumu kvalitātes kontrolei;
            
         
               8.3.
            
            
               kompetentā iestāde, kas ir piešķīrusi tipa apstiprinājumu, jebkurā laikā var pārbaudīt katrai ražotnei piemērojamās atbilstības kontroles metodes un paraugiem var veikt jebkurus no tiem apstiprināšanas testiem, kurus uzskata par nepieciešamiem. Šādas pārbaudes parasti veic reizi gadā.
            
         9.   SANKCIJAS PAR RAŽOŠANAS NEATBILSTĪBU
   
               9.1.
            
            
               Apstiprinājumu, kas saskaņā ar šiem noteikumiem piešķirts attiecībā uz sēdekļa tipu un/vai transportlīdzekļa tipu, var atsaukt, ja nav izpildītas iepriekš noteiktās prasības.
            
         
               9.2.
            
            
               Ja puse, kas piemēro šos noteikumus, atsauc iepriekš piešķirtu apstiprinājumu, tā nekavējoties par to paziņo pārējām pusēm, kuras piemēro šos noteikumus, šajā nolūkā izmantojot paziņojuma veidlapu, kas atbilst paraugam šo noteikumu 1. un/vai 2. pielikumā.
            
         10.   SĒDEKĻA TIPA UN/VAI TRANSPORTLĪDZEKĻA TIPA APSTIPRINĀJUMA GROZĪJUMI UN APSTIPRINĀJUMA PAPLAŠINĀŠANA
   
               10.1.
            
            
               Par katru sēdekļa tipa un/vai transportlīdzekļa tipa grozījumu paziņo tipa apstiprināšanas iestādei, kas apstiprinājusi attiecīgo sēdekļa un/vai transportlīdzekļa tipu. Šī iestāde var vai nu:
               
                           10.1.1.
                        
                        
                           uzskatīt, ka izdarītajiem pārveidojumiem nevarētu būt ievērojamas negatīvas sekas un ka sēdeklis un/vai transportlīdzeklis vēl joprojām atbilst prasībām; vai arī
                        
                     
                           10.1.2.
                        
                        
                           par testu veikšanu atbildīgajam tehniskajam dienestam pieprasīt papildu testa protokolu.
                        
                     
         
               10.2.
            
            
               Noteikumu 4.4. punktā paredzētajā kārtībā par apstiprinājumu vai apstiprinājuma atteikumu, norādot izmaiņas, paziņo nolīguma pusēm, kuras piemēro šos noteikumus.
            
         
               10.3.
            
            
               Tipa apstiprināšanas iestāde, kas izsniedz apstiprinājuma paplašinājumu, šādam paplašinājumam piešķir sērijas numuru un informē par to pārējās 1958. gada nolīguma puses, kuras piemēro šos noteikumus, šajā nolūkā izmantojot paziņojuma veidlapu, kas atbilst šo noteikumu 1. un/vai 2. pielikumā iekļautajam paraugam.
            
         11.   PILNĪGA RAŽOŠANAS IZBEIGŠANA
   Ja apstiprinājuma turētājs pilnībā pārtrauc ražot saskaņā ar šiem noteikumiem apstiprinātu transportlīdzekļa tipu, tas par to attiecīgi informē iestādi, kas piešķīrusi apstiprinājumu. Pēc attiecīgā paziņojuma saņemšanas šī iestāde par to informē pārējās 1958. gada nolīguma puses, kas piemēro šos noteikumus, šajā nolūkā izmantojot paziņojuma veidlapu, kas atbilst šo noteikumu 1. un/vai 2. pielikumā iekļautajam paraugam.
   12.   PĀREJAS NOTEIKUMI
   
               12.1.
            
            
               No dienas, kad oficiāli stājas spēkā 02. grozījumu sērija, nolīguma puse, kas piemēro šos noteikumus, neatsaka piešķirt apstiprinājumus saskaņā ar šiem noteikumiem, kuri grozīti ar 02. grozījumu sēriju.
            
         
               12.2.
            
            
               No 2012. gada 1. novembra nolīguma puses, kas piemēro šos noteikumus, piešķir apstiprinājumus tikai tad, ja tiek izpildītas prasības šajos noteikumos, kuri grozīti ar 02. grozījumu sēriju.
            
         
               12.3.
            
            
               No 2014. gada 1. novembra saskaņā ar šiem noteikumiem piešķirti apstiprinājumi zaudē spēku, izņemot tos, kas piešķirti atbilstīgi šiem noteikumiem, kuri grozīti ar 02. grozījumu sēriju.
            
         
               12.4.
            
            
               No 2014. gada 1. novembra nolīguma puses, kas piemēro šos noteikumus, drīkst atteikties veikt pirmo valsts vai reģionālo reģistrāciju (pirmreizēja nodošana ekspluatācijā) transportlīdzeklim, kam tipa apstiprinājums nav piešķirts saskaņā ar šo noteikumu 02. grozījumu sērijas prasībām.
            
         
               12.5.
            
            
               No 2014. gada 1. novembra vai no dienas, kad pieņem vienotus noteikumus par uz sāniem vērstu sēdekļu testu (t. i., šos noteikumus), kā arī noteikumus par šādiem sēdekļiem attiecībā uz drošības jostu stiprināšanas vietām (t. i., Noteikumus Nr. 14) un noteikumus par ar drošības jostām aprīkotiem transportlīdzekļiem (t. i., Noteikumus Nr. 16), atkarībā no tā, kurš datums ir agrāk, saskaņā ar šo noteikumu 1.5. punktu piešķirti apstiprinājumi zaudē spēku.
            
         
               12.6.
            
            
               Arī pēc 02. sērijas grozījumu spēkā stāšanās dienas apstiprinājumi, kas saskaņā ar šo noteikumu 01. grozījumu sēriju izsniegti sastāvdaļām, joprojām ir spēkā, un nolīguma puses, kuras piemēro šos noteikumus, turpina tos atzīt un neatsaka piešķirt apstiprinājuma paplašinājumus šo noteikumu 01. grozījumu sērijai.
            
         
               12.7.
            
            
               No dienas, kad oficiāli stājas spēkā 03. grozījumu sērija, nolīguma puse, kas piemēro šos noteikumus, neatsaka piešķirt apstiprinājumus saskaņā ar šiem noteikumiem, kas grozīti ar 03. grozījumu sēriju.
            
         
               12.8.
            
            
               Pēc 24 mēnešiem kopš šo noteikumu 03. grozījumu sērijas spēkā stāšanās dienas puses, kas piemēro šos noteikumus, piešķir apstiprinājumus tikai tad, ja tiek izpildītas prasības, kuras paredz šie noteikumi, kas grozīti ar 03. grozījumu sēriju.
            
         
               12.9.
            
            
               Pēc 60 mēnešiem kopš šo noteikumu 03. grozījumu sērijas spēkā stāšanās dienas nolīguma puses, kas piemēro šos noteikumus, drīkst atteikties piešķirt valsts vai reģionālu tipa apstiprinājumu un drīkst atteikties veikt pirmo valsts vai reģionālo reģistrāciju (pirmreizēja nodošana ekspluatācijā) transportlīdzeklim, ja transportlīdzeklis neatbilst šo noteikumu 03. grozījumu sērijas prasībām.
            
         
               12.10.
            
            
               Arī pēc 03. grozījumu sērijas spēkā stāšanās dienas apstiprinājumi, kas saskaņā ar šo noteikumu 01. vai 02. grozījumu sēriju izsniegti sastāvdaļām, joprojām ir spēkā, un nolīguma puses, kuras piemēro šos noteikumus, turpina tos atzīt un neatsaka piešķirt apstiprinājuma paplašinājumus šo noteikumu grozījumu 01. vai 02. sērijai.
            
         13.   PAR APSTIPRINĀŠANAS TESTU VEIKŠANU ATBILDĪGO TEHNISKO DIENESTU UN TIPA APSTIPRINĀŠANAS IESTĀŽU NOSAUKUMI UN ADRESES
   1958. gada nolīguma puses, kuras piemēro šos noteikumus, paziņo Apvienoto Nāciju Organizācijas sekretariātam to tehnisko dienestu nosaukumu un adresi, kas atbildīgi par apstiprināšanas testu veikšanu, kā arī to tipa apstiprināšanas iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina citās valstīs izdotu apstiprinājumu, tā paplašinājumu, atteikumu vai atsaukumu.
   
      (1)  Kā noteikts Konsolidētajā rezolūcijā par transportlīdzekļu uzbūvi (R.E.3.), dokuments ECE/TRANS/WP.29/78/Rev.2, 2. punkts.
   
      (2)  Tāda HYBRID II un III tehniskās specifikācijas un sīki izstrādāti rasējumi, kas atbilst piecdesmitās procentiles vīrieša galvenajiem izmēriem ASV, un tā regulēšanas specifikācijas šim testam ir deponētas pie Apvienoto Nāciju Organizācijas ģenerālsekretāra, un ar tām, iesniedzot pieprasījumu, var iepazīties Eiropas Ekonomikas komisijas sekretariātā, kas atrodas Palais des Nations Ženēvā Šveicē.
   
      (3)  1958. gada nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments TRANS/WP.29/78/Rev.2/Amend.1.
   
      1. papildinājums
      
         Testa procedūras sēdekļiem atbilstoši 5. punktam un/vai stiprinājumu vietām atbilstoši 6.1.2. punktam, un/vai uz sāniem vērstu sēdekļu uzstādīšanai atbilstoši 7. papildinājuma 3. punktam
      
      1.   PRASĪBAS
      1.1.   Testējot nosaka:
      
                  1.1.1.
               
               
                  vai sēdeklī esošo(-os) cilvēku(-us) pareizi notur drošības josta(-as) un/vai sēdeklis(-ļi), kas atrodas viņam(-iem) priekšā.
                  
                              1.1.1.1.
                           
                           
                              Šo prasību uzskata par izpildītu, ja, pārvietojoties uz priekšu, neviena manekena rumpja daļas un galva nešķērso vertikālo šķērsplakni, kas atrodas 1,6 m attālumā no papildu sēdekļa R punkta;
                           
                        
            
                  1.1.2.
               
               
                  vai sēdeklī esošais(-ie) cilvēks(-i) netiek smagi savainoti.
                  
                              1.1.2.1.
                           
                           
                              Šo prasību uzskata par izpildītu, ja mērierīcēm pieslēgtajam manekenam izpildās šādi biomehāniskās pieņemamības kritēriji, kas noteikti saskaņā ar 4. papildinājumu, proti:
                           
                        
                              1.1.2.2.
                           
                           
                              manekenam uz priekšu vērstā papildu sēdeklī ir jāizpildās šādiem biomehāniskās pieņemamības kritērijiem:
                              
                                          1.1.2.2.1.
                                       
                                       
                                          pieņemamības kritērijs galvai (HIC) ir mazāks par 500;
                                       
                                    
                                          1.1.2.2.2.
                                       
                                       
                                          pieņemamības kritērijs krūškurvim (ThAC) ir mazāks par 30 g, izņemot laikposmos, kuru kopējais ilgums ir mazāks par 3 ms (g = 9,81m/s2);
                                       
                                    
                                          1.1.2.2.3.
                                       
                                       
                                          pieņemamības kritērijs augšstilbam (FAC) ir mazāks par 10 kN, un laikposmos, kuru kopējais ilgums ir lielāks nekā 20 ms, netiek pārsniegti 8 kN;
                                       
                                    
                        
                              1.1.2.3.
                           
                           
                              manekenam uz sāniem vērstā papildu sēdeklī ir jāizpildās šādiem biomehāniskās pieņemamības kritērijiem:
                              
                                          1.1.2.3.1.
                                       
                                       
                                          pieņemamības kritērijs galvai (HIC) ir mazāks par 500;
                                       
                                    
                                          1.1.2.3.2.
                                       
                                       
                                          pieņemamības kritērijs krūškurvim:
                                          
                                                      a)
                                                   
                                                   
                                                      ribu ieliekuma kritērijs (RDC) ir mazāks vai vienāds ar 42 mm;
                                                   
                                                
                                                      b)
                                                   
                                                   
                                                      mīksto audu kritērijs (VC) ir mazāks vai vienāds ar 1,0 m/s;
                                                   
                                                
                                    
                                          1.1.2.3.3.
                                       
                                       
                                          pieņemamības kritērijs iegurnim:
                                          maksimālais spēks uz kaunuma kaula simfīzi (PSPF) ir mazāks vai vienāds ar 6 kN;
                                       
                                    
                                          1.1.2.3.4.
                                       
                                       
                                          pieņemamības kritērijs vēderdobumam:
                                          maksimālais spēks uz vēderdobumu (APF) ir mazāks vai vienāds ar 2,5 kN iekšējo spēku (kas atbilst 4,5 kN ārējam spēkam);
                                       
                                    
                        
            
                  1.1.3.
               
               
                  vai sēdeklis un sēdekļa stiprinājumi ir pietiekami stipri.
                  
                              1.1.3.1.
                           
                           
                              Šo prasību uzskata par izpildītu, ja:
                              
                                          1.1.3.1.1.
                                       
                                       
                                          testa laikā neviena sēdekļa daļa, sēdekļa stiprinājumi vai palīgierīces pilnīgi neatdalās;
                                       
                                    
                                          1.1.3.1.2.
                                       
                                       
                                          sēdeklis stingri paliek vietā pat tad, ja notiek daļēja atdalīšanās no vienas vai vairākām stiprinājumu vietām, un visas fiksēšanas sistēmas paliek fiksētā stāvoklī visā testa laikā;
                                       
                                    
                                          1.1.3.1.3.
                                       
                                       
                                          pēc testa nevienam sēdekļa konstrukcijas elementam vai palīgierīcēm nav neviena lūzuma vai asu vai smailu malu vai stūru, kas varētu radīt miesas bojājumus.
                                       
                                    
                        
            1.2.   Visi elementi, kas ir atzveltnes daļa, vai atzveltnes palīgierīces ir tādi, lai trieciena laikā nevarētu radīt pasažierim miesas bojājumus. Šo prasību uzskata par izpildītu, ja visām daļām, kas var saskarties ar 165 mm diametra lodi, liekuma rādiuss ir vismaz 5 mm.
      
                  1.2.1.
               
               
                  Ja kāds no iepriekš minētajiem elementiem un palīgierīcēm atrodas uz stingras pamatnes un ir izgatavots no tāda materiāla, kura Šora A cietība ir mazāka par 50, tad 1.2. punktā noteiktās prasības attiecas tikai uz stingro pamatni.
               
            
                  1.2.2.
               
               
                  Uz tādām atzveltnes daļām kā sēdekļa regulēšanas ierīces un palīgierīces neattiecas neviena no 1.2. punkta prasībām, ja miera stāvoklī tās atrodas zem horizontālas plaknes 400 mm virs atskaites plaknes, pat tad, ja cilvēks var nonākt saskarē ar tām.
               
            2.   TESTĒJAMĀ SĒDEKĻA SAGATAVOŠANA
      2.1.   Testējamo sēdekli uzstāda:
      
                  2.1.1.
               
               
                  vai nu uz testēšanas platformas, kas pēc raksturlielumiem atbilst transportlīdzekļa virsbūvei;
               
            
                  2.1.2.
               
               
                  vai arī uz stingras testēšanas platformas.
               
            2.2.   Stiprinājumu vietām testējamā(-o) sēdekļa(-ļu) nostiprināšanai uz testēšanas platformas jābūt identiskām vai ar tādiem pašiem raksturlielumiem kā tām stiprinājumu vietām, kuras izmanto transportlīdzeklī, kurā sēdekli paredzēts izmantot.
      2.3.   Testējamam sēdeklim ir viss polsterējums un palīgierīces. Ja sēdeklis ir aprīkots ar galdiņu, to nostiprina aizvērtā stāvoklī.
      2.4.   Ja sēdeklis ir regulējams šķērsvirzienā, tad to noregulē maksimālajā platumā.
      2.5.   Ja sēdekļa atzveltne ir regulējama, tad to noregulē tā, lai manekena rumpja slīpums H punkta noteikšanai un rumpja faktiskais leņķis sēdekļiem mehāniskajos transportlīdzekļos būtu iespējami tuvināts tam, ko ražotājs iesaka normālai lietošanai, vai, ja ražotājs šādus ieteikumus nesniedz, tad iespējami tuvu 25° leņķim attiecībā pret vertikāli un virzienā uz aizmuguri.
      2.6.   Ja sēdekļa atzveltne ir aprīkota ar pagalvi, kura augstums ir regulējams, tad to noregulē zemākajā stāvoklī.
      2.7.   Apstiprināta tipa drošības jostas, kas atbilst Noteikumiem Nr. 16 un ir uzstādītas, izmantojot saskaņā ar Noteikumiem Nr. 14 izveidotas stiprinājumu vietas (tostarp attiecīgos gadījumos piemērojot minēto noteikumu 7.4. punktā paredzēto atkāpi), uzstāda gan papildu sēdeklim, gan testējamajam sēdeklim.
      3.   DINAMISKIE TESTI
      3.1.   1. tests
      Testēšanas platformu uzstāda uz vagonetes.
      3.2.   Papildu sēdeklis
      Papildu sēdeklis drīkst būt tāda paša tipa sēdeklis kā testējamais sēdeklis, un to novieto paralēli testējamajam sēdeklim un tieši tā aizmugurē. Abi sēdekļi ir viena augstuma un identiski noregulēti, un attālums starp sēdekļiem ir 750 mm.
      
                  3.2.1.
               
               
                  Ja lieto cita tipa papildu sēdekli, tad to norāda paziņojumā par sēdekļa tipa apstiprinājumu un saskaņā ar paraugu, kurš iekļauts šo noteikumu 1. pielikumā.
               
            3.3.   Manekens
      
                  3.3.1.
               
               
                  Nepiesprādzētu manekenu novieto uz papildu sēdekļa tā, lai tā simetrijas plakne atbilstu attiecīgās sēdvietas simetrijas plaknei.
               
            
                  3.3.2.
               
               
                  Neatkarīgi no manekena sēdvietas pozīcijas, leņķis starp augšdelmu un rumpja rokas atskaites līniju katrā pusē ir 40° ± 5°. Rumpja rokas atskaites līnija ir tāda līnija, kurā krustojas plakne, kas ir tangenciāla pret ribu priekšējo virsmu, un manekena tā vertikālā garenplakne, kurā atrodas roka. Kājas ir maksimāli izstieptas, ja iespējams, atrodas paralēli un papēži skar grīdu.
               
            
                  3.3.3.
               
               
                  Visus vajadzīgos manekenus uzstāda uz sēdekļa saskaņā ar šādu procedūru:
                  
                              3.3.3.1.
                           
                           
                              manekenu novieto uz sēdekļa iespējami tuvu vēlamajam stāvoklim;
                           
                        
                              3.3.3.2.
                           
                           
                              pret manekena rumpi iespējami zemāk noliek plakanu, stingru plāksni ar virsmas laukumu 76 × 76 mm;
                           
                        
                              3.3.3.3.
                           
                           
                              plakano plāksni horizontāli spiež pret manekena rumpi ar slodzi no 25 līdz 35 daN:
                              
                                          3.3.3.3.1.
                                       
                                       
                                          rumpi aiz pleciem velk uz priekšu līdz vertikālam stāvoklim, pēc tam atlaiž pret sēdekļa atzveltni. Šo darbību izpilda divas reizes;
                                       
                                    
                                          3.3.3.3.2.
                                       
                                       
                                          nekustinot rumpi, galvu novieto tādā stāvoklī, lai virsma, uz kuras atrodas galvā ievietotās mērierīces, atrastos horizontālā stāvoklī un lai galvas sagitālā vidusplakne atrastos paralēli attiecīgajai transportlīdzekļa plaknei (uz sāniem vērstiem sēdekļiem – galvas sagitālā vidusplakne atrodas paralēli sēdekļa vertikālajai vidusplaknei);
                                       
                                    
                        
                              3.3.3.4.
                           
                           
                              plakano plāksni uzmanīgi noņem;
                           
                        
                              3.3.3.5.
                           
                           
                              manekenu uz sēdekļa pārvieto uz priekšu un atkārto iepriekš aprakstīto uzstādīšanas procedūru;
                           
                        
                              3.3.3.6.
                           
                           
                              pēc vajadzības koriģē apakšējo ekstremitāšu stāvokli;
                           
                        
                              3.3.3.7.
                           
                           
                              uzstādītās mērierīces nekādā veidā nedrīkst ietekmēt manekena kustību trieciena brīdī;
                           
                        
                              3.3.3.8.
                           
                           
                              mērierīču sistēmas temperatūru pirms testa stabilizē un, cik iespējams, uztur diapazonā no 19 līdz 26 °C.
                           
                        
            3.4.   Trieciena imitācija
      
                  3.4.1.
               
               
                  Ātruma kopējās izmaiņas vagonetei, ko izmanto trieciena imitēšanai, ir starp 30 un 32 km/h.
               
            
                  3.4.2.
               
               
                  Vagonetes palēninājums vai, pēc pieteikuma iesniedzēja izvēles, vagonetes paātrinājums trieciena imitēšanas brīdī atbilst nosacījumiem, kas norādīti turpmāk 1. attēlā. Izņemot intervālos, kuru kopējais ilgums nav lielāks par 3 ms, vagonetes palēninājuma vai paātrinājuma līkne laika griezumā atrodas starp 1. attēlā redzamajām robežlīknēm.
               
            
                  3.4.3.
               
               
                  Turklāt vidējais palēninājums vai paātrinājums ir starp 6,5 un 8,5 g.
               
            3.5.   2. tests
      
                  3.5.1.
               
               
                  Atkārto 1. testu ar manekenu, kas nosēdināts papildu sēdeklī: manekenu piesprādzē ar drošības jostu, kas uzstādīta un noregulēta saskaņā ar ražotāja norādījumiem. Drošības jostas stiprinājuma punktu skaitu 2. testā ieraksta paziņojuma veidlapā par sēdekļa tipa apstiprinājumu saskaņā ar paraugu, kas dots šo noteikumu 1. pielikumā.
               
            
                  3.5.2.
               
               
                  Papildu sēdeklis ir vai nu tāda paša tipa sēdeklis kā testējamais sēdeklis, vai arī cita tipa sēdeklis, un šādu informāciju ieraksta paziņojuma veidlapā par sēdekļa tipa apstiprinājumu saskaņā ar paraugu, kas dots šo noteikumu 1. pielikumā.
               
            
                  3.5.3.
               
               
                  2. testu drīkst izmantot arī citām transportlīdzekļa daļām, ne tikai sēdekļiem, kā minēts Noteikumu Nr. 16 8.1.7. punktā un Noteikumu Nr. 14 5.3.5. punktā.
               
            
                  3.5.4.
               
               
                  Ja 2. testā manekenu piesprādzē ar trīspunktu jostu un ievainojuma kritēriji nav pārsniegti, tad uzskata, ka šādi uzstādītais papildu sēdeklis atbilst prasībām attiecībā uz statiskā testa slodzēm un augšējās stiprinājuma vietas kustību testa laikā, kas noteikts Noteikumos Nr. 14.
               
            
                  3.5.5.
               
               
                  2. testu drīkst izmantot arī uz sāniem vērstiem sēdekļiem. Šādā gadījumā 3.2. punktā minētais papildu sēdeklis ir uz sāniem vērsts sēdeklis, kura novietojums ir, kā noteikts 7. papildinājumā.
               
            
         1.   attēls
      
      
         
   
   
      2. papildinājums
      
         TRANSPORTLĪDZEKĻA STIPRINĀJUMA VIETU TESTA PROCEDŪRA, PIEMĒROJOT 6.1.1. PUNKTU
      
      1.   TESTA IEKĀRTA
      
                  1.1.
               
               
                  Stingru konstrukciju, kas ir pietiekami raksturīga sēdeklim, ko paredzēts lietot transportlīdzeklī, ar ražotāja piegādātiem stiprinājumiem (bultskrūvēm, skrūvēm u. c.) piestiprina pie testēšanai iesniegtās konstrukcijas daļām.
               
            
                  1.2.
               
               
                  Ja vairāku tipu sēdekļus, kas savstarpēji atšķiras pēc attāluma starp to kāju priekšējiem un aizmugurējiem galiem, var uzstādīt uz tām pašām stiprinājumu vietām, tad testē ar īsāko attālumu starp kājām. Šo attālumu starp kājām apraksta tipa apstiprinājuma sertifikātā.
               
            2.   TESTA PROCEDŪRA
      
                  2.1.
               
               
                  Spēku F pieliek:
               
            
                  2.1.1.
               
               
                  750 mm virs atskaites plaknes un uz vertikālās līnijas, uz kuras atrodas tās virsmas ģeometriskais centrs, ko ierobežo daudzstūris, kura virsotnes ir dažādās stiprinājumu vietas vai, attiecīgā gadījumā, sēdekļa tālākās stiprinājumu vietas pie stingrās konstrukcijas, kas definēta 1.1. punktā;
               
            
                  2.1.2.
               
               
                  horizontālā virzienā, kas vērsts uz transportlīdzekļa priekšu;
               
            
                  2.1.3.
               
               
                  ar iespējami īsu aizturi un uz vismaz 0,2 s.
               
            
                  2.2.
               
               
                  Spēku F aprēķina:
               
            
                  2.2.1.
               
               pēc formulas: 
                     , kur:F ir izteikts N un i ir tā sēdekļa sēdvietu skaits, kuram jāapstiprina testējamās stiprinājumu vietas; vai pēc ražotāja pieprasījuma;
               
            
                  2.2.2.
               
               
                  saskaņā ar raksturīgajām slodzēm, kas izmērītas šo noteikumu 1. papildinājumā aprakstītajos dinamiskajos testos.
               
            
   
      3. papildinājums
      
         VEICAMIE MĒRĪJUMI
      
      1.   Visus vajadzīgos mērījumus veic, izmantojot mērījumu sistēmas, kas atbilst starptautiskajam standartam ISO 6487:1987 “Triecienizturības testu mērīšanas metode – aprīkojums” (Technique of measurement in impact tests: Instrumentation).
      2.   Dinamiskais tests
      2.1.   Uz vagonetes veicami mērījumi
      Vagonetes palēninājuma vai paātrinājuma parametrus mēra pēc palēninājumiem vai paātrinājumiem, kuri izmērīti uz vagonetes stingrā rāmja, izmantojot mērījumu sistēmas ar CFC 60.
      2.2.   Manekeniem veicami mērījumi
      Mērierīču nolasījumus reģistrē pa autonomiem datu kanāliem ar šādām CFC:
      
                  2.2.1.
               
               
                  Mērījumi manekena galvā
                  Rezultējošo triaksiālo paātrinājumu attiecībā uz smaguma centru (γr
                     ) (1) mēra ar CFC 600.
               
            
                  2.2.2.
               
               
                  Mērījumi manekena krūškurvī.
                  Rezultējošo paātrinājumu smaguma centrā mēra ar CFC 180. Ribu ieliekumu un viskozitātes kritēriju (VC) mēra ar CFC 180.
               
            
                  2.2.3.
               
               
                  Mērījumi manekena augšstilbā
                  Aksiālo kompresijas spēku mēra ar CFC 600.
               
            
                  2.2.4.
               
               
                  Mērījumi manekena vēderdobumā.
                  Vēderdobuma spēkus mēra ar CFC 600.
               
            
                  2.2.5.
               
               
                  Mērījumi manekena iegurnī.
                  Spēku uz kaunuma kaulu mēra ar CFC 600.
               
            
         (1)  Izteikts g (= 9,81 m/s2), skalāro vērtību aprēķina, izmantojot šādu formulu:
      
         
      kur:
      
                  γl
                  
               
               
                  =
               
               
                  momentānā garenvirziena paātrinājuma vērtība;
               
            
                  γν
                  
               
               
                  =
               
               
                  momentānā vertikālā paātrinājuma vērtība;
               
            
                  γt
                  
               
               
                  =
               
               
                  momentānā šķērspaātrinājuma vērtība.
               
            
   
      4. papildinājums
      
         PIEŅEMAMĪBAS KRITĒRIJU NOTEIKŠANA
      
      1.   FRONTĀLS TRIECIENS (UZ PRIEKŠU VĒRSTS SĒDEKLIS)
      1.1.   Pieņemamības kritērijs galvai (HIC)
      
                  1.1.1.
               
               
                  Šo ievainojuma kritēriju (HIC) aprēķina, pamatojoties uz rezultējošo triaksiālo paātrinājumu, ko mēra saskaņā ar 3. papildinājuma 2.2.1. punktu, izmantojot šādu izteiksmi:
                  
                     
                  kur t1 un t2 ir jebkuras laika vērtības testa laikā, HIC ir t1, t2 intervāla maksimālā vērtība. t1 un t2 izsaka sekundēs.
               
            1.2.   Pieņemamības kritērijs krūškurvim (ThAC)
      
                  1.2.1.
               
               
                  Šo kritēriju nosaka, izmantojot rezultējošā paātrinājuma absolūto vērtību, ko izsaka g un mēra saskaņā ar 3. papildinājuma 2.2.2. punktu, un paātrinājuma periodu, kas izteikts ms.
               
            1.3.   Pieņemamības kritērijs augšstilbam (FAC)
      Šo kritēriju nosaka, izmantojot kN izteiktu saspiešanas slodzi, ko aksiāli pārnes uz katru manekena augšstilba kaulu un mēra saskaņā ar 3. pielikuma 2.2.3. punktu, un saspiešanas slodzes ilgumu, kas izteikts ms.
      2.   SĀNU TRIECIENS (UZ SĀNIEM VĒRSTS SĒDEKLIS)
      2.1.   Pieņemamības kritērijam galvai (HIC) skatīt 1.1. punktu.
      2.2.   Pieņemamības kritērijs krūškurvim
      
                  2.2.1.
               
               
                  Krūškurvja ieliekums: maksimālais krūškurvja ieliekums ir jebkuras ribas ieliekuma maksimālā vērtība, ko nosaka ar krūškurvja pārvietojuma devējiem.
               
            
                  2.2.2.
               
               
                  Viskozitātes kritērijs (VC)
                  Maksimālā viskozitātes reakcija ir jebkuras ribas viskozitātes kritērija maksimālā vērtība, ko aprēķina, ņemot vērā momentāno relatīvo krūškurvja saspiešanu, kura vērsta pret pusi no krūškurvja, un saspiešanas ātrumu, kas diferencējot atvasināts no saspiešanas. Šajos aprēķinos puskrūškurvja standarta platums ir 140 mm.
                  
                     
                  kur D = ribu ieliekums (m)
                  Izmanto Noteikumu Nr. 95 4. pielikuma 2. papildinājumā doto aprēķinu algoritmu.
               
            2.3.   Pieņemamības kritērijs vēderdobumam
      Maksimālais spēks uz vēderdobumu ir maksimālā summārā vērtība tiem trim spēkiem, kas izmērīti ar devējiem, kuri uzstādīti 39 mm zem sadursmes puses virsmas.
      2.4.   Pieņemamības kritērijs iegurnim
      Maksimālais spēks uz kaunuma kaula simfīzi (PSPF) ir maksimālais spēks, kas izmērīts ar slodzes devēju kaunuma kaula simfīzē.
   
   
      5. papildinājums
      
         STATISKĀ TESTA PRASĪBAS UN PROCEDŪRA
      
      1.   PRASĪBAS
      1.1.   Prasības sēdekļiem, ko testē saskaņā ar šo papildinājumu, paredzētas, lai noteiktu:
      
                  1.1.1.
               
               
                  vai sēdeklī sēdošos cilvēkus pareizi notur sēdekļi, kas atrodas viņiem priekšā;
               
            
                  1.1.2.
               
               
                  vai sēdeklī sēdošie cilvēki netiek smagi ievainoti; un
               
            
                  1.1.3.
               
               
                  vai sēdeklis un sēdekļa stiprinājumi ir pietiekami izturīgi.
               
            1.2.   Uzskata, ka 1.1.1. punkta prasības ir izpildītas, ja katra 2.2.1. punktā noteiktā spēka pielikšanas centrālā punkta maksimālais pārvietojums, ko mēra horizontālajā plaknē un attiecīgās sēdvietas garenvirziena vidusplaknē, nepārsniedz 400 mm.
      1.3.   Prasības, kas noteiktas 1.1.2. punktā, uzskata par izpildītām, ja:
      
                  1.3.1.
               
               
                  katra 2.2.1. punktā noteiktā spēka pielikšanas centrālā punkta maksimālais pārvietojums, ko mēra, kā aprakstīts 1.2. punktā, nav mazāks par 100 mm;
               
            
                  1.3.2.
               
               
                  katra 2.2.2. punktā noteiktā spēka pielikšanas centrālā punkta maksimālais pārvietojums, ko mēra, kā aprakstīts 1.2. punktā, nav mazāks par 50 mm;
               
            
                  1.3.3.
               
               
                  visi elementi, kas ir atzveltnes daļa, vai atzveltnes palīgierīces ir tādas, lai trieciena laikā nevarētu radīt pasažierim nekādus miesas bojājumus. Šo prasību uzskata par izpildītu, ja visām daļām, kas var saskarties ar 165 mm diametra lodi, liekuma rādiuss ir vismaz 5 mm;
               
            
                  1.3.4.
               
               
                  ja kāds no iepriekš minētajiem elementiem un palīgierīcēm atrodas uz stingras pamatnes un ir izgatavots no tāda materiāla, kura Šora A cietība ir mazāka par 50, tad 1.3.3. punktā noteiktās prasības attiecas tikai uz stingro pamatni;
               
            
                  1.3.5.
               
               
                  uz tādām atzveltnes daļām kā sēdekļa regulēšanas ierīces un palīgierīces neattiecas neviena no 1.3.3. punkta prasībām, ja miera stāvoklī tās atrodas zem horizontālas plaknes 400 mm virs atskaites plaknes, pat tad, ja cilvēks var nonākt saskarē ar tām.
               
            1.4.   Uzskata, ka 1.1.3. punkta prasības ir izpildītas, ja:
      
                  1.4.1.
               
               
                  testa laikā neviena sēdekļa daļa, sēdekļa stiprinājumi vai palīgierīces pilnīgi neatdalās;
               
            
                  1.4.2.
               
               
                  sēdeklis stingri paliek vietā pat tad, ja notiek daļēja atdalīšanās no vienas vai vairākām stiprinājumu vietām, un visas fiksēšanas sistēmas paliek fiksētā stāvoklī visā testa laikā;
               
            
                  1.4.3.
               
               
                  pēc testa nevienam sēdekļa konstrukcijas elementam vai palīgierīcēm nav neviena lūzuma vai asu vai smailu malu vai stūru, kas varētu radīt miesas bojājumus.
               
            2.   STATISKIE TESTI
      2.1.   Testa iekārta
      
                  2.1.1.
               
               
                  Testa iekārta sastāv no cilindriskām virsmām, kuru liekuma rādiuss ir vienāds ar 82 ± 3 mm un platums ir:
                  
                              2.1.1.1.
                           
                           
                              vismaz vienāds ar tā testējamā sēdekļa katras sēdvietas sēdekļa atzveltnes platumu – augšējai testa iekārtai;
                           
                        
                              2.1.1.2.
                           
                           
                              vienāds ar 320 –0/+10 mm apakšējai testa iekārtai, kā parādīts šā papildinājuma 1. attēlā.
                           
                        
            
                  2.1.2.
               
               
                  Virsma, kas balstās pret sēdekļa daļām, ir izgatavota no tāda materiāla, kura Šora A cietība nav mazāka par 80.
               
            
                  2.1.3.
               
               
                  Katru cilindrisko virsmu aprīko vismaz ar vienu spēka devēju, kas spēj mērīt spēkus, kurus pieliek 2.2.1.1. punktā noteiktajā virzienā.
               
            2.2.   Testa procedūra
      
                  2.2.1.
               
               Testa spēku, kas vienāds ar 
                     , ar ierīci, kura atbilst 2.1. punkta prasībām, pieliek sēdekļa aizmugurējai daļai atbilstoši katrai sēdekļa sēdvietai.
            
                  2.2.1.1.
               
               
                  Spēku pieliek pa attiecīgās sēdvietas vertikālo vidusplakni; tas vērsts horizontāli un no aizmugures virzienā uz sēdekļa priekšu.
               
            
                  2.2.1.2.
               
               
                  Spēku pieliek augstumā H1, kas ir no 0,70 m līdz 0,80 m virs atskaites plaknes. Precīzu augstumu nosaka ražotājs.
               
            
                  2.2.2.
               
               Testa spēku, kas vienāds ar 
                     , izmantojot ierīci, kas atbilst 2.1. punkta prasībām, vienlaicīgi pieliek sēdekļa aizmugurējai daļai atbilstoši katrai sēdekļa sēdvietai, vienā vertikālajā plaknē un tajā pašā virzienā augstumā H2, kas ir no 0,45 m līdz 0,55 m virs atskaites plaknes. Precīzu augstumu nosaka ražotājs.
            
                  2.2.3.
               
               
                  Pieliekot 2.2.1. un 2.2.2. punktā norādītos spēkus, cik iespējams nodrošina testa iekārtu saskari ar sēdekļa aizmuguri. Tās spēj griezties ap savu asi horizontālā plaknē.
               
            
                  2.2.4.
               
               
                  Ja sēdeklis sastāv vairāk nekā no vienas sēdvietas, tad spēkus, kas atbilst katrai sēdvietai, pieliek vienlaicīgi, un ir tik daudz augšējo un apakšējo testa iekārtu, cik ir sēdvietu.
               
            
                  2.2.5.
               
               
                  Katras testa iekārtas sākotnējo novietojumu uz katras sēdvietas nosaka, ļaujot tai nonākt saskarē ar sēdekli ar spēku, kas vienāds ar vismaz 20 N.
               
            
                  2.2.6.
               
               
                  Spēkus, kas norādīti 2.2.1. un 2.2.2. punktā, pieliek, cik strauji iespējams, un tos visus uztur atbilstīgi norādītajai vērtībai vismaz 0,2 sekundes neatkarīgi no deformācijas.
               
            
                  2.2.7.
               
               
                  Ja tests ir veikts, izmantojot vienu vai vairākus spēkus, bet visi spēki nav pārsnieguši 2.2.1. un 2.2.2. punktā norādītos spēkus, un ja sēdeklis atbilst prasībām, tad testu uzskata par izturētu.
               
            
         1.   attēls
      
      
         Statiskā testa iekārta
      
      
         
   
   
      6. papildinājums
      
         SĒDEKĻA ATZVELTNES AIZMUGURĒJĀS DAĻAS ENERĢIJAS ABSORBCIJAS PARAMETRI
      
      
                  1.
               
               
                  Sēdekļa atzveltņu aizmugurējo daļu elementus, kas atrodas atskaites zonā, kas definēta šo noteikumu 2.21. punktā, pēc ražotāja pieprasījuma pārbauda saskaņā ar enerģijas absorbcijas prasībām, kas noteiktas Noteikumu Nr. 21 4. pielikumā. Šajā nolūkā visas uzstādītās palīgierīces testē visos lietošanas stāvokļos, izņemot galdiņus, kuri atrodas aizvērtā stāvoklī.
               
            
                  2.
               
               
                  Šo testu norāda paziņojuma veidlapā par sēdekļa tipa apstiprinājumu atbilstīgi paraugam, kas dots šo noteikumu 1. pielikumā. Pievieno rasējumu, kurā redzama sēdekļa atzveltnes aizmugurējās daļas zona, kura izturējusi enerģijas izkliedes testu.
               
            
                  3.
               
               
                  Šo testu drīkst izmantot ne tikai sēdeklim, bet arī citām transportlīdzekļa daļām (1. papildinājuma 3.5.3. punkts un 7. papildinājuma 2.3. punkts).
               
            
   
      7. papildinājums
      
         PRASĪBAS ATTIECĪBĀ UZ PASAŽIERU AIZSARDZĪBU UZ SĀNIEM VĒRSTOS SĒDEKĻOS SASKAŅĀ AR 7.4.4. PUNKTU
      
      
                  1.
               
               
                  Attālums starp priekšējo uz sāniem vērsto sēdekli un transportlīdzekļa daļu uz priekšu no šā priekšējā uz sāniem vērstā sēdekļa nepārsniedz 450 mm. Visus mērījumus veic 1 000 mm virs priekšējā uz sāniem vērstā sēdekļa atskaites plaknes (sk. 1. attēlu).
               
            
         1.   attēls
      
      
         Prasības uz sāniem vērstu sēdekļu novietojumam
      
      
         
      
                  2.
               
               
                  Transportlīdzekļa daļa (piemēram, šķērssiena, siena vai uz priekšu vērsta sēdekļa atzveltne) pirms priekšējā uz sāniem vērstā sēdekļa atbilst šādām prasībām, lai tā spētu aizsargāt minētā priekšējā uz sāniem vērstā sēdekļa pasažieri (sk. 2. attēlu):
                  
                              2.1.
                           
                           
                              transportlīdzekļa daļas augstumam, pamatojoties uz priekšējā uz sāniem vērstā sēdekļa atskaites plakni, jābūt vismaz 1 020 mm; un
                           
                        
                              2.2.
                           
                           
                              transportlīdzekļa daļas faktiskās trieciena virsmas platums ir 200 mm un augstums – 580 mm. Šī virsma atrodas tā, ka vertikālā viduslīnija ir 50 mm aiz priekšējā uz sāniem vērstā sēdekļa H punkta; un
                           
                        
                              2.3.
                           
                           
                              atbilstošā transportlīdzekļa daļas virsma, to projicējot uz vertikālās plaknes caur šo H punktu, nosedz vismaz 95 procentus no faktiskās trieciena virsmas. Šī transportlīdzekļa daļa atbilst 6. papildinājumā noteiktajai enerģijas absorbcijas prasībai.
                              
                                          2.3.1.
                                       
                                       
                                          Ja attiecīgā virsma nav vienlaidu virsma (parasti divi uz priekšu vērsti sēdekļi, starp kuriem ir atstarpe), katrai atstarpei nosaka attālumu, izmantojot lodi ar diametru 165 mm. Lodi liek tajā atstarpes zonas punktā, kur tā, nepieliekot slodzi, maksimāli ievirzās atstarpē. Attālumam starp abiem lodes pieskares punktiem jābūt mazākam nekā 60 mm.
                                       
                                    
                        
            
                  3.
               
               
                  Pēc ražotāja izvēles drīkst veikt testu saskaņā ar 1. papildinājumu, izmantojot piemērotu manekenu uz sāniem vērstiem sēdekļiem.
               
            
         2.   attēls
      
      
         Prasības tai transportlīdzekļa daļai, kas atrodas uz priekšu no priekšējā uz sāniem vērstā sēdekļa
      
      
         
   
   
      1. PIELIKUMS
      
         PAZIŅOJUMS
      
      (Maksimālais izmērs: A4 (210 × 297 mm))
      
         
      
         
   
   
      2. PIELIKUMS
      
         PAZIŅOJUMS
      
      (Maksimālais izmērs: A4 (210 × 297 mm))
      
         
   
   
      3. PIELIKUMS
      
         APSTIPRINĀJUMA MARĶĒJUMU IZKĀRTOJUMS
      
      1.   Sēdekļa apstiprinājuma marķējuma izkārtojums
      
         
      Attēlotais apstiprinājuma marķējums, kuru piestiprina pie sēdekļa, norāda, ka konkrētais sēdekļa tips attiecībā uz sēdekļu stiprību ir apstiprināts Nīderlandē (E4) ar numuru 032439 un ka tests ir ticis veikts saskaņā ar 4. pielikuma 2. punktu. Apstiprinājuma numurs norāda, ka apstiprinājums piešķirts saskaņā ar Noteikumu Nr. 80 prasībām, kuri grozīti ar 03. grozījumu sēriju.
      2.   Transportlīdzekļa tipa apstiprinājuma marķējuma izkārtojums
      
         
      Attēlotais apstiprinājuma marķējums, kuru piestiprina transportlīdzeklim, norāda, ka konkrētais transportlīdzekļa tips attiecībā uz transportlīdzekļa stiprinājumu vietu stiprību ir apstiprināts Nīderlandē (E4) ar numuru 032439. Apstiprinājuma numurs norāda, ka apstiprinājums piešķirts saskaņā ar Noteikumu Nr. 80 prasībām, kuri grozīti ar 03. grozījumu sēriju.
   
   
      4. PIELIKUMS
      
         H punkta un rumpja faktiskā leņķa noteikšanas procedūra mehānisko transportlīdzekļu sēdvietām
          (1)
      
      
                  1. papildinājums.
               
               
                  Telpiskas H punkta ierīces apraksts (1)
                      (2)
                  
               
            
                  2. papildinājums.
               
               
                  Telpiskā atskaites sistēma (1)
                  
               
            
                  3. papildinājums.
               
               
                  Atskaites dati par sēdvietām (1)
                  
               
            
         (1)  Procedūra ir aprakstīta Konsolidētās rezolūcijas par transportlīdzekļu konstrukciju (R.E.3.) 1. pielikumā (dokuments ECE/TRANS/WP.29/78/Rev.2). www.unece.org/trans/main/wp29/wp29wgs/wp29gen/wp29resolutions.html
      
         (2)  Sīkāku informāciju par telpiskās H punkta ierīces uzbūvi var saņemt no Society of Automotive Engineers (SAE), 400 Commonwealth Drive, Warrendale, Pennsylvania 15096, United States of America. Šī ierīce atbilst tai, kas aprakstīta ISO standartā 6549-1980.